Andy White

Andy White (27. heinäkuuta 1930 Glasgow, Skotlanti – 9. marraskuuta 2015 Caldwell, New Jerseyhttp://www.bbc.com/news/entertainment-arts-34785987https://www.latimes.com/local/obituaries/la-me-andy-white-dies--20151112-story.html) oli skotlantilainen rumpali. Hänet muistetaan parhaiten osuudestaan The Beatles -yhtyeen ensimmäisen singlen ”Love Me Do / P.S I Love You” äänityksissä. Kuultuaan yhtyettä koeäänityksessä tuottaja George Martin ei kelpuuttanut sen tuolloisen rumpalin Pete Bestin soittoa mahdolliseen levytykseen. Varsinaiseen äänityssessioon hän varasi Andy Whiten tietämättä, että The Beatles oli tehnyt päätöksen vaihtaa rumpaliksi Ringo Starr. Martin ei luonnollisesti tuntenut Starrin taitoja ja soittotyyliä. Kappaleista tehtiin useita ottoja, ja Whiten soittama ”Love Me Do” on kuultavissa Please Please Me -albumilla. Singleversiolla soittaa Starr. Myös ”P.S I Love You” on Whiten soittama Starrin soittaessa marakasseja. White oli paikalla myös ”Please Please Me / Ask Me Why” -singlen äänityksissä mutta ei soittanut sessiossa.

Lähteet

Luokka:Skotlantilaiset rumpalit
Luokka:The Beatles
Luokka:Vuonna 1930 syntyneet
Luokka:Vuonna 2015 kuolleet